CELEX: 62016TA0502
Language: hr
Date: 2019-11-20 00:00:00
Title: predmet T-502/16: Presuda Općeg suda od 20. studenoga 2019. – Missir Mamachi di Lusignano i dr. protiv Komisije („Javna služba – Dužnosnici – Ubojstvo dužnosnika i njegove supruge – Obveza osiguranja sigurnosti osoblja u službi Unije – Odgovornost institucije za neimovinsku štetu pravnih sljednika preminulog dužnosnika – Dužnosnikovi majka, brat i sestra – Tužba za naknadu štete – Dopuštenost – Procesna legitimacija na temelju članka 270. UFEU-a – Osoba na koju se primjenjuje Pravilnik o osoblju – Razuman rok”)

20.1.2020   
            
            
               HR
            
            
               Službeni list Europske unije
            
            
               C 19/43
            
         
      Presuda Općeg suda od 20. studenoga 2019. – Missir Mamachi di Lusignano i dr. protiv Komisije
      (predmet T-502/16) (1)
      
      („Javna služba - Dužnosnici - Ubojstvo dužnosnika i njegove supruge - Obveza osiguranja sigurnosti osoblja u službi Unije - Odgovornost institucije za neimovinsku štetu pravnih sljednika preminulog dužnosnika - Dužnosnikovi majka, brat i sestra - Tužba za naknadu štete - Dopuštenost - Procesna legitimacija na temelju članka 270. UFEU-a - Osoba na koju se primjenjuje Pravilnik o osoblju - Razuman rok”)
      (2020/C 19/50)
      Jezik postupka: talijanski
      
         Stranke
      
      
         Tužitelji: Stefano Missir Mamachi di Lusignano (Šangaj, Kina) i 6 drugih tužitelja čija su imena navedena u prilogu presudi (zastupnici: F. Di Gianni, G. Coppo i A. Scalini, odvjetnici)
      
         Tuženik: Europska komisija (zastupnici: B. Eggers, G. Gattinara i D. Martin, a zatim G. Gattinara i R. Striani, agenti)
      
         Predmet
      
      Zahtjev na temelju članka 270. UFEU-a kojim se u bitnome traži da se Komisiji naloži plaćanje različitih iznosa na ime naknade neimovinske štete zbog ubojstva Alessandra Missira Mamachija di Lusignana i njegove supruge 18. rujna 2006. u Rabatu (Maroko) – gdje se Alessandro Missir Mamachi di Lusignano nalazio zbog službenih razloga – pravnim sljednicima Alessandra Missira Mamachija di Lusignana i Livija Missira Mamachija di Lusignana, Anne Jeanne Cécile Magdaleni Mariji Sintobin, Stefanu Missiru Mamachiju di Lusignanu i Mariji Letiziji Missir Mamachi di Lusignano.
      
         Izreka
      
      
                  1.
               
               
                  
                     Obustavlja se postupak povodom zahtjeva da se Europskoj komisiji naloži plaćanje iznosa od 463 050 eura svakomu od pravnih sljednika Alessandra Missira Mamachija di Lusignana, iznosa od 574 000 eura potonjima i iznosa od 308 700 eura pravnim sljednicima Livija Missira Mamachija di Lusignana na ime naknade neimovinske štete.
                  
               
            
                  2.
               
               
                  
                     Komisiji se nalaže solidarno plaćanje iznosa od 50 000 eura Anne Jeanne Cécile Magdaleni Mariji Sintobin na ime naknade pretrpljene neimovinske štete.
                  
               
            
                  3.
               
               
                  
                     Komisiji se nalaže solidarno plaćanje iznosa od 10 000 eura Mariji Letiziji Missir Mamachi di Lusignano na ime naknade pretrpljene neimovinske štete.
                  
               
            
                  4.
               
               
                  
                     Komisiji se nalaže solidarno plaćanje iznosa od 10 000 eura Stefanu Missiru Mamachiju di Lusignanu na ime naknade pretrpljene neimovinske štete.
                  
               
            
                  5.
               
               
                  
                     Iznosi naknada navedeni u točkama 2. do 4. ove izreke uvećavaju se za zatezne kamate, koje teku od objave ove presude do potpune isplate, po stopi koju primjenjuje Europska središnja banka (ESB) na svoje glavne operacije refinanciranja, uvećanoj za dva postotna boda.
                  
               
            
                  6.
               
               
                  
                     U preostalom dijelu tužba se odbija.
                  
               
            
                  7.
               
               
                  
                     Komisiji se nalaže snošenje troškova.
                  
               
            
         (1)  SL C 26, 26. 1. 2013. (predmet prvotno upisan pred Službeničkim sudom Europske unije pod brojem F-132/12 i prenesen Općem sudu Europske unije 1. 9. 2016.)